3. กลยุทธ์การประกอบธุรกิจของแต่ละกลุ่มธุรกิจ

กลุ่มธุรกิจผลิตภัณฑ์ภายใต้ตราสินค้าของบริษัท

1, ผลิตภัณฑ์ของใช้ส่วนบุคคล ตราสินค้า วีแคร์

บริษัทฯ เป็นผู้จัดจำหน่ายผลิตภัณฑ์ของใช้ส่วนบุคคล ภายใต้แบรนด์หลักคือ วีแคร์ และแบรนด์อื่นๆ
โดยแต่ละแบรนด์จำหน่ายผลิตภัณฑ์ และมีกลุ่มเป้าหมายดังต่อไปนี้

+--------+------------+----------------------+------------------------+
| ต      | หมวดผลิตภัณฑ์ | วัตถุประสงค์การใช้งาน    | กลุ่มลูกค้าเป้าหมาย         |
| ราสินค้า |            |                      |                        |
+========+============+======================+========================+
| วีแคร์   | สำลี        | สำลีเพื่อความงาม        | เน้นกลุ่มผู้หญิงอายุระหว่าง 18 |
|        |            | สำหรับใช้เช็ดเครื่องสำอาง | – 35 ปี                 |
+--------+------------+----------------------+------------------------+
|        | แปรงสีฟัน    | แปรงสำหรับเด็กและผู้ใหญ่  | เน้นกลุ่มลูกค้าต่างจังหวัด     |
|        |            |                      |                        |
|        |            |                      | ผู้มีฐานะปานกลาง          |
+--------+------------+----------------------+------------------------+
|        | ฟองน้ำ      | ฟองน้ำสำหรับอาบ        | ลูกค้าอายุตั้งแต่ 3 ปีขึ้นไป    |
|        |            | น้ำเหมาะสำหรับอาบน้ำเด็ก |                        |
+--------+------------+----------------------+------------------------+

กลยุทธ์การแข่งขัน

บริษัทฯ เน้นพัฒนาและจำหน่ายสินค้าที่มีคุณภาพ ราคาคุ้มค่า
และมีความหลากหลายเพื่อตอบสนองความต้องการและไลฟ์สไตล์ที่แตกต่างกันของกลุ่มเป้าหมาย
โดยมุ่งเน้นการสร้างแบรนด์ วีแคร์ (V-care) ให้เป็นที่รู้จักกว้างขวางยิ่งขึ้น
ด้วยการพัฒนาสินค้าใหม่ๆ จับกลุ่มตลาดใหม่ๆ ออกสู่ตลาด พร้อมกับเน้นการกระจายสินค้า
เพิ่มช่องทางการจัดจำหน่ายให้ทั่วถึง ทั้งช่องทางการจัดจำหน่ายแบบดั้งเดิม (Traditional
Trade) และ ช่องทางการจัดจำหน่ายแบบสมัยใหม่ (Modern Trade)

กิจกรรมทางการตลาด เน้นการทำกิจกรรมส่งเสริมการขายกับร้านค้า
เน้นสร้างการรับรู้ในแบรนด์และตัวสินค้าผ่านกิจกกรรมในร้านค้า เช่นการจัดโชว์สินค้า (Display)
การจัดกิจกรรมโปรโมชั่น จัดบู้ทแนะนำสินค้า
นอกจากนี้ยังเน้นไปที่การสื่อสารโดยตรงกับผู้บริโภคกลุ่มเป้าหมาย เช่น การแจกสินค้าตัวอย่าง
การจัด Event และการเลือกใช้สื่อที่เฉพาะเจาะจงกับกลุ่มเป้าหมายเป็นต้น

การจำหน่ายและช่องทางการจัดจำหน่าย

บริษัทฯ จัดจำหน่ายสินค้าผ่านช่องทางเครือข่ายร้านค้าที่ครอบคลุมอยู่ทั่วประเทศ
โดยผ่านช่องทางการจัดจำหน่ายหลักๆ ได้แก่ ช่องทางการจัดจำหน่ายแบบสมัยใหม่ (Modern
Trade) ช่องทางการจัดจำหน่ายแบบดั้งเดิม (Traditional Trade)
ซึ่งประกอบด้วยร้านค้าส่ง-ปลีกทั่วไปที่กระจายอยู่ทุกภูมิภาคของประเทศ และช่องทางอื่นๆ ได้แก่
ช่องทางการจัดจำหน่ายแบบขายตรง ช่องทางการจัดจำหน่ายผ่านร้านตัวแทนจำหน่ายเฉพาะ
(Specialty Shop) โรงพยาบาล สถานเสริมความงาม
และช่องทางการจัดจำหน่ายทางอิเลคโทรนิคส์ (E – commerce)

2. ผลิตภัณฑ์เครื่องครัว ได้แก่ กระบอกฉีดน้ำฟ็อกกี้ และ สไมล์วี

ผลิตภัณฑ์ของใช้ในครัวเรือนที่บริษัทฯ จัดจำหน่ายได้แก่ กระบอกฉีดน้ำฟ็อกกี้ (Foggy)
กระบอกฉีดน้ำสไมล์วี (Smile V) และมีดอุตสาหกรรม เกอร์ลาจ (Gerlach) บริษัทฯ เป็นผู้ผลิต
และจัดจำหน่ายฟ็อกกี้ โดยบริษัทฯ จดเครื่องหมายการค้า ฟ็อกกี้ และ สไมล์วี เป็นของบริษัทฯ
และยังเป็นผู้ผลิตรายแรกของประเทศไทยที่ให้ความสนใจพัฒนาสินค้ากระบอกฉีดน้ำ
แบรนด์ฟ็อกกี้เป็นที่ยอมรับมากว่า 30 ปีในเรื่องของคุณภาพ โดยเฉพาะหัวฉีด
ที่ได้ผ่านการพัฒนาให้สามารถใช้งานได้หลากหลาย และมีความทนทาน

กลยุทธ์การแข่งขัน

สำหรับผลิตภัณฑ์ในกลุ่มกระบอกฉีดน้ำ บริษัทฯ วางตำแหน่งแบรนด์ Foggy ในระดับพรีเมี่ยม
จับกลุ่มตลาดที่ใช้งานหนัก ต้องการสินค้าคุณภาพ มีความทนทานสูง เช่นธุรกิจซักรีด ล้างรถ
ร้านอาหาร เสริมสวย ทำสวนเป็นต้น
การจัดจำหน่ายจึงเน้นไปยังช่องทางพิเศษที่เข้าถึงกลุ่มลูกค้าอุตสาหกรรมต่างๆ
นอกเหนือจากช่องทางการจัดจำหน่ายทั่วไปส่วนแบรนด์ Smile V
มุ่งจับกลุ่มตลาดลูกค้าทั่วไปที่ใช้งานไม่บ่อย เน้นราคาย่อมเยา หลากหลายดีไซน์
เน้นการกระจายสินค้าอย่างทั่วถึง

การจำหน่ายและช่องทางการจัดจำหน่าย

บริษัทฯ จัดจำหน่ายสินค้าผ่านช่องทางเครือข่ายร้านค้าที่ครอบคลุมอยู่ทั่วประเทศ
รวมถึงช่องทางอุตสาหกรรมต่างๆ

กลุ่มธุรกิจตัวแทนจัดจำหน่าย

บริษัทฯ มีทีมงานขายกรุงเทพฯ และต่างจังหวัด
ซึ่งมีประสบการณ์ความเชี่ยวชาญและชำนาญในด้านการขาย โดยทำหน้าที่ติดต่อ
และประสานงานในการขายผ่านช่องทางการจัดจำหน่ายต่างๆ
เพื่อให้สินค้ากระจายถึงผู้บริโภคอย่างทั่วถึงและมีประสิทธิภาพ รวมทั้งนำเสนอข้อมูล
และสิ่งที่เป็นประโยชน์แก่ลูกค้า พร้อมสามารถตอบรับความต้องการของลูกค้าได้อย่างรวดเร็ว
และมีประสิทธิภาพ ด้วยระบบการรับคำสั่งซื้อ และการจัดส่งสินค้าที่มีประสิทธิภาพ
โดยผ่านช่องทางการจัดจำหน่ายหลักๆ ได้แก่

-   ช่องทางการจัดจำหน่ายแบบสมัยใหม่ (Modern Trade)

-   ช่องทางการจัดจำหน่ายแบบดั้งเดิม (Traditional Trade)
    ซึ่งประกอบด้วยร้านค้าส่ง-ปลีกทั่วไปทั่วประเทศ

-   ช่องทางร้านขายยา

-   ช่องทางการจัดจำหน่ายแบบขายตรง

-   ช่องทางการจัดจำหน่ายส่งเสริมการขาย (Event Sales)

-   ช่องทางการจัดจำหน่ายผ่านร้านตัวแทนจำหน่ายเฉพาะ (Specialty Shop)

-   ช่องทางการจัดจำหน่ายทางอิเลคโทรนิคส์ (E – commerce)

-   ช่องทาง Food Services โรงพยาบาล และ อุตสาหกรรม

ลักษณะผลิตภัณฑ์หรือบริการ

บริษัทฯ ประกอบธุรกิจเป็นผู้จัดจำหน่าย และเป็นตัวแทนจำหน่ายสินค้าแต่เพียงผู้เดียวในผลิตภัณฑ์ 3
กลุ่มหลัก ได้แก่ กลุ่มผลิตภัณฑ์สำหรับแม่และเด็กภายใต้ตราสินค้าพีเจ้น (Pigeon)
กลุ่มผลิตภัณฑ์ของใช้ในครัวเรือน ได้แก่ มีดแสตนเลสภายใต้ตราสินค้าเกอร์ลาจ (Gerlach)
ผลิตภัณฑ์อาหารและเครื่องดื่มภายใต้ตราสินค้า 4Care และ บาลานซ์ (Balance)
และของใช้ประจำวันภายใต้ตราสินค้ารีไวเวิล แคร์ (Revival Care) และ จอร์แดน (Jordan)

คุณภาพและมาตรฐานของผลิตภัณฑ์ที่จำหน่าย

สินค้าที่บริษัทฯ เป็นตัวแทนจำหน่ายมีศูนย์วิจัยและพัฒนาผลิตภัณฑ์ที่ได้การรับรองมาตรฐาน อย่างเช่น
ผลิตภัณฑ์ของพีเจ้น ซึ่งมีศูนย์วิจัยและพัฒนา เพื่อทำการค้นคว้าวิจัย พัฒนาให้ได้มาซึ่งนวัตกรรมใหม่
และมีการตรวจสอบคุณภาพสินค้าที่มีมาตรฐาน ด้วยเครื่องมือและเทคโนโลยีที่ทันสมัย
จัดจำหน่ายไปยังประเทศต่างๆทั่วโลก ซึ่งผู้บริโภคสามารถมั่นใจในคุณภาพสินค้า
และระดับมาตรฐานสากลเป็นที่ยอมรับจากทั่วโลก ผลิตภัณฑ์ดูแลช่องปากของจอร์แดน
มีความเชี่ยวชาญด้านนวัตกรรมในการผลิตแปรงสีฟัน และ ไหมขัดฟันจากประเทศนอรเวย์
ที่ได้รับการยอมรับในระดับสากล และสำหรับบริษัทฯ เองปัจจุบันได้รับการรับรองระบบบริหารคุณภาพ
ISO 9001: 2000 ซึ่งเป็นการยืนยันเจตนารมณ์ในการนำเสนอสินค้าและบริการ
รวมถึงประสิทธิภาพระบบการทำงานที่มีคุณภาพและมาตรฐานเช่นเดียวกัน
รายละเอียดของกลุ่มผลิตภัณฑ์มีดังต่อไปนี้

1) ผลิตภัณฑ์สำหรับแม่และเด็กภายใต้ตราสินค้าพีเจ้น (Pigeon)

บริษัทฯ
เป็นตัวแทนจำหน่ายสินค้าของพีเจ้นที่ผลิตในประเทศทั้งหมดแต่เพียงผู้เดียวในประเทศไทยจาก พีเจ้น
คอร์ป ประเทศญี่ปุ่น ซึ่งเป็นผลิตภัณฑ์ที่มีคุณภาพและได้รับการยอมรับจากผู้บริโภคทั้งในประเทศ
และต่างประเทศด้วยความหลากหลายของผลิตภัณฑ์ที่มีการค้นคว้า วิจัยพัฒนาสินค้าอย่างต่อเนื่อง
สินค้าแต่ละชนิดต้องผ่านการทดลองและวิจัยเพื่อให้เป็นไปตามมาตรฐานและให้เป็นที่ยอมรับเพื่อสร้างความมั่นใจให้กับผู้บริโภค
ปัจจุบันผลิตภัณฑ์พีเจ้นที่บริษัทฯ เป็นตัวแทนการจัดจำหน่ายสามารถแบ่งได้เป็น 7 หมวด ดังนี้

[]

1.  กลุ่มผลิตภัณฑ์ป้อนนม (Feeding accessories)

ได้แก่ จุกนม ขวดนม ฝาครอบ ฝาเกลียวขวดนม
รายละเอียดของผลิตภัณฑ์แต่ละประเภทโดยสังเขปมีดังนี้

- จุกนม

ได้รับการออกแบบและพัฒนามาอย่างต่อเนื่อง
โดยจุกนมที่จำหน่ายแบ่งเป็นจุกซิลิโคนและยางธรรมชาติ
มีการออกแบบให้คล้ายหัวนมมารดาให้มากที่สุด และช่วยในการพัฒนาการที่ดีของเด็ก
เหมาะกับโครงสร้างของกราม ขากรรไกร และกระพุ้งแก้ม เพื่อส่งเสริมการฝึกการดูด
และบริหารกล้ามเนื้อต่างๆ ขณะดูดนม นอกจากนั้นบริเวณด้านในจุกนมของ
พีเจ้นจะมีลักษณะเป็นพื้นผิวเรียบเพื่อไม่ให้เป็นที่สะสมของแบคทีเรียซึ่งอาจเป็นสาเหตุให้เด็กท้องเสียได้

- ขวดนม

ได้รับการออกแบบที่เน้นความปลอดภัย และขวดนมมีลักษณะไม่มีรอยตะเข็บนูนข้างขวด
ฟันเกลียวอยู่เฉพาะด้านนอก ผิวด้านในขวดเรียบสนิท
ขวดมีรูปทรงตั้งตรงไม่คดงอไปมาและไม่มีเหลี่ยมมุมที่เป็นแหล่งสะสมของแบคทีเรีย
เพื่อให้สะดวกต่อการทำความสะอาด ใช้สี Food Grade ที่มีความปลอดภัยสูง
สีไม่หลุดลอกเมื่อนำมาต้มด้วยความร้อนสูง ปลอดสาร BPA (Bisphenol – A)
ไม่เป็นอันตรายต่อเด็ก

2.  กลุ่มผลิตภัณฑ์ ผ้าเช็ดทำความสะอาดผิว (Baby wipes)

เป็นผ้าเช็ดเอนกประสงค์แบบเปียก ใช้ทำความสะอาดผิวทารก, เด็กและผู้ใหญ่
โดยสามารถเช็ดบนใบหน้า และส่วนอื่นๆ ของร่างกายได้ มีส่วนผสมที่เป็นธรรมชาติ
นอกจากทำความสะอาดเด็กทารกแล้ว เบบี้ไวพส์ยังสามารถใช้ในกิจกรรมอื่นๆ ได้ อาทิเช่น
เช็ดเหงื่อเพื่อความสดชื่นหลังการออกกำลังกาย ใช้สำหรับก่อนและหลังการแต่งหน้า
ซับความมันที่เกิดขึ้นบนใบหน้า หรือใช้เป็นกระดาษเช็ดอเนกประสงค์ระหว่างมื้ออาหาร
นอกจากนี้เบบี้ไวพส์ของพีเจ้นได้ผ่าน MICRO BIOLOGICALLY TESTED
เป็นตราสัญลักษณ์แสดงว่าผลิตภัณฑ์มีความสะอาดปลอดภัย ผ่านกระบวนการผลิต
และบรรจุภัณฑ์ปลอดเชื้อแบคทีเรีย 100% ก่อนการเปิดใช้ในครั้งแรก ผ้าเช็ดทำความสะอาวผิวพีเจ้น
มีทั้งหมด 4 สูตร ได้แก่

1. สูตรมอยเจอร์ไรเซอร์ (Moisturizer) เหมาะสำหรับการเปลี่ยนผ้าอ้อมทารกแรกเกิด – 6
เดือน ผสานคุณค่าน้ำมันลาโนลินซึ่งสกัดจากขนแกะ และ มอยเจอร์ไรเซอร์บำรุงผิว

2. สูตรคาโมมายล์ (Chamomile) เหมาะสำหรับทุกกิจกรรม ใช้ได้บ่อยเท่าที่ต้องการ
และคาโมมายล์ช่วยให้รู้สึกผ่อนคลาย

3. สูตรแฮนด์ แอนด์ เมาท์ (Hand & Mouth) เหมาะสำหรับทุกมื้ออาหาร และ
กิจกรรมเลอะเทอะ ด้วยส่วนผสม Food Grade ปลอดภัยจนสามารถใช้เช็ดได้แม้บริเวณที่บอบบาง
เช่น มือ และ ปาก

4. สูตรกันยุง (Anti – Mosquito) เหมาะสำหรับกิจกรรมสนุกสนานนอกบ้าน สูตร Deet-Free
ซึ่งปลอดภัยต่อลูกน้อย สามารถเช็ดผิวหนังก่อนทำกิจกรรมนอกบ้าน ปกป้องยุงได้นาน 6 ชั่วโมง
ไม่เหนียวเหนอะหนะ ไม่มีกลิ่นฉุน สามารถใช้ได้กับเด็กอายุ 2 ขวบขึ้นไป

1.  กลุ่มผลิตภัณฑ์ส่งเสริมการให้นมมารดา (Breast Feeding Accessories)

ได้แก่ แผ่นซับน้ำนม ชุดปั๊มน้ำนมยางป้องกันหัวนมมารดา ถุงบรรจุน้ำนมแบบ Hygienic
ปั๊มหัวนมบอด และอุปกรณ์ส่งเสริมการให้นมมารดาอื่นๆ สินค้ากลุ่มอุปกรณ์การให้นมมารดา

- แผ่นซับน้ำนม (Breast pad) เหมาะสำหรับคุณแม่ที่ยังอยู่ในระยะการให้นมแก่ลูก
ซึ่งคุณแม่มีความจำเป็นต้องใช้แผ่นซับน้ำนมเพื่อช่วยซึมซับน้ำนมที่ไหลออกมาไม่ให้เลอะเปรอะเสื้อผ้าที่สวมใส่ได้
แผ่นซับน้ำนมของพีเจ้นมีคุณสมบัติที่สามารถซึมซับน้ำนมได้ดีไม่ให้ไหลย้อนกลับ
พร้อมกับมีแถบกาวที่ยึดติดไม่หลุดในขณะที่สวมใส่ แผ่นซับน้ำนมของ
พีเจ้นสามารถช่วยอำนวยความสะดวกให้กับคุณแม่ได้เป็นอย่างมาก
วัตถุดิบที่นำมาผลิตเหมือนกับผ้าเช็ดทำความสะอาดผิวประกอบด้วยส่วนของเยื่อกระดาษ (Wood
pulp) ผ้าชนิดโปร่งช่วยการซึมผ่านของน้ำนมและไม่ไหลย้อนกลับพร้อมความนุ่ม ไม่ระคายผิว (Non
woven) สารดูดซับความชื้น (SAP) ชนิดพิเศษที่มีความสามารถในการดูดซับสูงและ Laminated
Tissue ป้องกันการรั่วซึม

- เครื่องปั้มน้ำนม (Breast Pump) เหมาะสำหรับคุณแม่ที่ต้องการให้นมแก่ลูกในช่วงวัย 0-2 ปี
โดยตอบสนองนโยบายรัฐบาลด้านสนับสนุนการเลี้ยงลูกด้วยนมแม่
ที่ต้องการให้แม่เลี้ยงลูกด้วยนมแม่อย่างเดียวเป็นระยะเวลา 6 เดือน
และให้นมแม่ร่วมกับอาหารเสริมจนถึงอายุ 2 ปี กลุ่มเป้าหมาย คือ
คุณแม่วัยทำงานซึ่งปัจจุบันมีอัตราเพิ่มขึ้นทุกวัน

เครื่องปั๊มน้ำนมพีเจ้นมีกลุ่มสินค้าเพื่อตอบสนองกับคุณแม่ในทุกความต้องการใน 3
รูปแบบการทำงานแบ่งเป็น

1.  ปั๊มน้ำนมแบบใช้มือ (Manual Breast Pump) ซึ่งมีราคาประหยัดและคุณภาพดี

2.  ปั๊มน้ำนมแบบอัตโนมัติชนิดพกพา (Portable Breast Pump)
    ซึ่งเป็นปั๊มน้ำนมพกพาแบบอัตโนมัติราคาประหยัด ง่ายสะดวกต่อการพกพา

3.  ปั๊มน้ำนมแบบอิเลคทริค (Electric Silent Breast Pump)
    ซึ่งเป็นปั๊มน้ำนมแบบอัตโนมัติเสียงเงียบคุณภาพสูงแต่ราคาสามารถแข่งขันกับคู่แข่งและเข้าถึงผู้บริโภคได้ด้วยราคาที่ประหยัดกว่าคู่แข่ง

2.  กลุ่มผลิตภัณฑ์ ฝึกรับประทานอาหาร และเครื่องดื่ม (Weaning accessories)

ได้แก่ ถ้วยหัดดื่ม ชุดฝึกรับประทานอาหารด้วยตัวเอง ภาชนะบรรจุกล่องนมสำหรับเด็ก
เครื่องอุ่นนม/อาหาร ชุดช้อนป้อนอาหารเสริมชนิดนิ่มพิเศษ เป็นต้น

-   ถ้วยหัดดื่ม แม็ก แม็ก (Mag Mag)

  ออกแบบมาเพื่อช่วยส่งเสริมพัฒนาการของลูกน้อย เพื่อให้สามารถดื่มน้ำจากแก้วเองได้ มี 3 ขั้น

1.  STEP 1 ถ้วยหัดดื่ม แม็กแม็ก พร้อมจุกเสมือนการให้นมมารดา Y cut
    เหมาะสำหรับเด็กอายุตั้งแต่ 3 เดือนขึ้นไป ช่วยให้ทารกเรียนรู้รสชาติต่างๆ ได้ เช่น น้ำซุป
    และน้ำผลไม้ เนื่องจากมีรูจุกเป็นรูปตัว Y ทำให้กากผลไม้ไหลผ่านได้

2.  STEP 2 ถ้วยหัดดื่ม แม็กแม็ก พร้อมจุกหัดดื่ม เหมาะสำหรับเด็กอายุตั้งแต่ 5 เดือนขึ้นไป
    หัดให้เด็กเริ่มฝึกดูด เพื่อพร้อมที่จะใช้หลอดดูดเองได้ในขั้นต่อไป

3.  STEP 3 ถ้วยหัดดื่ม แม็กแม็ก พร้อมหลอดดูด เหมาะสำหรับเด็กตั้งแต่ 8 เดือนขึ้นไป
    เพื่อให้สามารถดื่มน้ำจากแก้วได้เหมือนผู้ใหญ่

-   ชุดฝึกรับประทานอาหารด้วยตัวเองสำหรับเด็ก

พัฒนาขึ้นโดยการวิจัยพฤติกรรมการรับประทานอาหารด้วยตนเองของเด็ก
โดยขณะรับประทานเด็กจะมีการทำงานประสานกันระหว่างมือ สายตา และปาก
และจะมีการพัฒนาการในการอยากจับช้อนส้อมด้วยตนเอง ผลิตจากวัสดุโพลิโพรพิลีน (BPA Free)
น้ำหนักเบา ทนอุณหภูมิได้สูงสุด 120 องศา สามารถนึ่งได้ ใช้งานได้สะดวกทั้งมือซ้ายและขวา

-   เครื่องอุ่นนม/อาหาร

เพื่อให้ทารกสามารถดื่ม นมในอุณหภูมิที่เหมาะสม และลดความยุ่งยากในการอุ่นนม
จุดเด่นของเครื่องอุ่นนม Pigeon คือใช้เทคนิคในการทำความร้อนที่ทันสมัย
สามารถปรับอุณหภูมิสูงขึ้นได้อย่างรวดเร็วและแม่นยำ มีปุ่มปรับอุณหภูมิอัตโนมัติ
เหมาะกับการอุ่นขวดนมทุกชนิด และอาหารลูกน้อย เช่น นม โจ๊ก ข้าวโอ๊ต
ได้ในอุณหภูมิทั่วไปในการอุ่นจะคงไว้ซึ่ง 20 – 80^(C) ซึ่งป้องกันมิให้อาหารสุกจนเกินไป
ทำให้อาหารบางอย่างเสียคุณประโยชน์ เครื่องอุ่นนมรุ่นนี้มีขนาด กะทัดรัดง่ายต่อการพกพา
และสะดวกต่อการทำความสะอาด วัสดุด้านนอกใช้พลาสติกที่มีความปลอดภัยสูง การอุ่นนม
และอาหารของลูกน้อย
ด้วยเครื่องอุ่นนมสามารถรักษาคุณภาพและประโยชน์ของอาหารได้ดีกว่าการใช้เตาไมโครเวฟ

-   ชุดช้อนป้อนอาหารเสริมชนิดนิ่มพิเศษ

ออกแบบให้มีขนาดพอดีกับปากของทารก
ปลายช้อนผลิตจากวัสดุที่นิ่มเป็นพิเศษซึ่งแตกต่างจากช้อนทั่วไป
โดยจะช่วยให้ทารกฝึกหัดการเริ่มรับประทานอาหารจากช้อนได้ง่ายยิ่งขึ้น
มีส่วนนูนสูงที่ช่วยป้องกันไม่ให้ช้อนเข้าปากลึกเกินไป รวมทั้งมีขนาดที่เหมาะ
ทำให้สามารถฝึกจับได้ถนัดมือ

1.  กลุ่มผลิตภัณฑ์ดูแลสุขภาพและอนามัย (Heath Care accessories)

ได้แก่ ชุดแปรงสีฟัน ยาสีฟัน ที่ดูดน้ำมูก ชุดแปรงหวีสำหรับเด็ก กรรไกรตัดผม ตัดเล็บ เป็นต้น

-   ชุดแปรงสีฟันฝึกหัด 3 ขั้น ออกแบบเพื่อช่วยฝึกลูกน้อยให้แปรงฟันอย่างถูกวิธี มี 3
    ขั้นเพื่อความเหมาะสมในแต่ละวัย

    1.  แปรงขั้นที่ 1 สำหรับเด็ก 6-8 เดือน มีฟันประมาณ 2-3 ซี่
        ช่วยฝึกให้เด็กคุ้นเคยกับการถือแปรงสีฟันด้วยด้ามจับ

    2.  แปรงขั้นที่ 2 สำหรับเด็ก 8-12 เดือน มีฟันประมาณ 8-10 ซี่
        เพื่อฝึกให้เด็กคุ้นเคยกับการแปรงฟัน ลักษณะขนแปรงคล้ายแปรงสีฟันทั่วไป
        แต่ยังคงเป็นซิลิโคนชนิดนิ่ม

    3.  แปรงขั้นที่ 3 สำหรับเด็ก 12 เดือนขึ้นไป มีฟันขึ้นเต็มปากแล้ว
        ลักษณะขนแปรงนิ่มและบาง คอแปรงกว้างเพื่อป้องกันแปรงไหลลื่นลงคอ

-   ยาสีฟันสำหรับเด็กพีเจ้น เป็นเจลทำความสะอาดช่องปากสำหรับทารกและเด็กเล็ก
    มีคุณภาพและความปลอดภัยต่อเด็กเล็กและทารกแรกเกิด อ่อนโยนบริสุทธิ์จากส่วนผสมของ
    Food Grade และฟลูออไรด์ตามธรรมชาติอยู่ในเกณฑ์มาตรฐานญี่ปุ่น
    ปลอดภัยแม้จะมีการกลืนกินยาสีฟันลงไป
    และมีส่วนผสมที่สามารถทำความสะอาดคราบอาหารและสิ่งสกปรกโดยไม่ทำลายสารเคลือบฟัน
    และไม่มีส่วนผสมที่ทำให้เกิดฟองอีกด้วย

-   ที่ดูดน้ำมูก เป็นอุปกรณ์ที่ใช้ช่วยในการดูดน้ำมูกจากจมูกทารกอย่างถูกหลักอนามัย
    คุณแม่สามารถควบคุมแรงดูดด้วยตนเอง น้ำมูกที่ถูกดูดออกมาจะถูกแยกเก็บใส่ขวด
    ง่ายต่อการมองเห็นและทำความสะอาด ไม่ไหลย้อนกลับ ใช้งานง่าย
    ไม่ระคายเคืองเยื่อโพรงจมูกเหมือนการดูดน้ำมูกด้วยลูกยางทั่วไป

    1.  กลุ่มผลิตภัณฑ์ทำความสะอาดและดูแลผิว (Toiletries accessories)

ได้แก่ สบู่เหลว แชมพู โลชั่น มอยเจอร์ไรเซอร์ เป็นต้น เนื่องจากผิวทารกบอบบางกว่าผิวผู้ใหญ่ถึง
3 เท่า จึงต้องการผลิตภัณฑ์ที่ทำมาเฉพาะเจาะจง พีเจ้นได้คิดค้นผลิตภัณฑ์ทำความสะอาดและดูแลผิว
สูตร Inosital ซึ่งเป็นส่วนประกอบสำคัญที่พบได้ในน้ำนมมารดา
ผสมสารสกัดจากพืชธรรมชาติที่ช่วยกักเก็บความชุ่มชื้นได้ยาวนาน และได้ผ่านการทดสอบทางผิวหนัง
(Dermatologically Tested)

2.  กลุ่มผลิตภัณฑ์ทำความสะอาดเครื่องใช้เด็กทารก (Cleansing and Sterilize
    accessories)

ได้แก่ น้ำยาล้างขวดนม อุปกรณ์ทำความสะอาดจุกนม และขวดนม หม้อนึ่งขวดนม เป็นต้น

-   น้ำยาล้างขวดนม

สูตรยั้บยั้งเชื้อแบคทีเรีย ทำจากส่วนผสมธรรมชาติ และผ่านคุณสมบัติ 100% Food Grade
สามารถทำความสะอาดคราบโปรตีน และนมได้อย่างหมดจดไม่ทิ้งสารตกค้าง
เหมาะสำหรับใช้ล้างผลิตภัณฑ์ต่างๆ ของทารกได้ ทั้งยังสามารถใช้ล้างผัก และ
ผลไม้ที่อาจมีสารเคมีตกค้างได้อีกด้วย

สภาวะการแข่งขัน

กลุ่มตลาดของสินค้าสำหรับแม่และเด็กในประเทศไทยสามารถแบ่งได้ 4 กลุ่ม ได้แก่ Economy,
Standard, Premium และ Super premium
โดยแสดงได้ตามแผนภาพด้านล่างและเปรียบเทียบแต่ละกลุ่มโดยแบ่งตามราคา คุณภาพ แหล่งที่มา
และช่องทางการจัดจำหน่ายของสินค้า โดยสามารถสรุปได้ดังนี้

+-----------+--------+--------------+-----------+--------------------+
|           | ราคา   | คุณภาพ        | แหล่งที่มา   | ช่องทางการจัดจำหน่าย  |
+-----------+--------+--------------+-----------+--------------------+
| Super     | สูงมาก  | สูง ถึง สูงมาก  | น         | ห้า                 |
| Premium   |        |              | ำเข้าทั้งหมด | งสรรพสินค้าในกรุงเทพฯ |
|           |        | โด           |           |                    |
|           |        | ยมีฝ่ายวิจัยและพ |           |                    |
|           |        | ัฒนาผลิตภัณฑ์เอง |           |                    |
+-----------+--------+--------------+-----------+--------------------+
| Premium   | สูง     |              | นำเข้าและ  | ห้างสรรพสินค้า        |
|           |        |              |           |                    |
|           |        |              | ผล        | ใน                 |
|           |        |              | ิตในประเทศ | กรุงเทพฯและต่างจังหวัด |
+-----------+--------+--------------+-----------+--------------------+
| Standard  | ป      | ปานกลาง/     | ผล        | ขายในต่างจังหวัดและ   |
|           | านกลาง |              | ิตในประเทศ |                    |
|           |        | มีตราสินค้าไทย  |           | ในไฮเปอร์มาร์เก็ต     |
+-----------+--------+--------------+-----------+--------------------+
| Economy   | ต่ำ     | ต่ำ           | ผล        | ส                  |
|           |        | /ไม่มีตราสินค้า/ | ิตในประเทศ | ่วนใหญ่ขายในต่างจังหวัด |
|           |        |              |           |                    |
|           |        | ส            |           |                    |
|           |        | ินค้าเฮ้าส์แบรนด์ |           |                    |
+-----------+--------+--------------+-----------+--------------------+

ที่มา : บริษัทฯ

โดยสินค้าพีเจ้นมีจุดเด่นด้าน

  -ตราสินค้า: พีเจ้นเป็นตราสินค้าจากประเทศญี่ปุ่น
  ซึ่งถือว่าเป็นประเทศที่มีเทคโนโลยีและมาตรฐานในการผลิตที่สูงมากประเทศหนึ่งในโลกและเน้นย้ำในการวิจัยและพัฒนาสินค้าให้สอดคล้องกับพัฒนาการของทารก
  รวมถึงพฤติกรรมการเลี้ยงดูลูกของคุณแม่
  ซี่งทำให้ในปัจจุบันตราสินค้าพีเจ้นเป็นที่ยอมรับของคุณแม่ในหลายประเทศทั่วโลก
  รวมถึงในประเทศไทย

  - คุณภาพ: มีการนำเทคโนโลยีที่ทันสมัยมาใช้ในการผลิต
  และผ่านการรับรองมาตรฐานจากหน่วยงานที่เป็นที่ยอมรับจากหลายสถาบันในต่างประเทศด้วย
  พีเจ้นให้ความสำคัญกับสินค้าที่ช่วยส่งเสริมพัฒนาการของทารก
  และคำนึงถึงความสะดวกสบายในการใช้งานของคุณแม่ นอกจากนั้น
  ความคงทนด้านการใช้งานก็เป็นอีกสาเหตุหนึ่งที่พีเจ้นได้รับการยอมรับมาอย่างต่อเนื่อง

  -ความหลากหลาย:
  ผลิตภัณฑ์ของพีเจ้นมีความหลากหลายและมีจำนวนสินค้าให้กับลูกค้าได้เลือกซื้อโดยครอบคลุมกลุ่มตลาดทั้งหมดของตลาดผลิตภัณฑ์แม่และเด็กโดยมีระดับราคาที่สามารถตอบสนองความต้องการซื้อสินค้าของคุณแม่ได้อย่างหลากหลาย
  เมื่อเปรียบเทียบกับคู่แข่งรายอื่นๆ ที่จะทำการตลาดเพียงกลุ่มตลาดกลุ่มเดียว

  -Brand Heritage: พีเจ้นเป็นผู้นำในตลาดแม่และเด็กในประเทศไทยมาเป็นระยะเวลากว่า
  30 ปี ทำให้ได้รับการบอกกล่าวและแนะนำการใช้ผลิตภัณฑ์ของพีเจ้นจากรุ่นสู่รุ่น
  จากแม่สู่ลูกเป็นทอดๆ ต่อไป

ลูกค้ากลุ่มเป้าหมาย

ผู้ที่กำลังจะตั้งครรภ์ ผู้ที่กำลังจะให้กำเนิดบุตร บิดา มารดาและครอบครัวที่มีบุตรอายุ 0-3 ปี

กลยุทธ์การแข่งขัน

ในการทำการตลาดให้กับสินค้าที่บริษัทฯ เป็นผู้จัดจำหน่ายให้แต่ละสายผลิตภัณฑ์ บริษัทฯ
จะมีการกำหนดนโยบาย เป้าหมายด้านการตลาด รวมถึงแผนการตลาดที่ชัดเจน
และต้องมีความสอดคล้องกับแผนกลยุทธ์ขององค์กรโดยรวม
โดยในการดำเนินงานด้านการตลาดจะประกอบด้วยการดำเนินกิจกรรมการทางการตลาด อาทิเช่น
การวิจัยตลาด การโฆษณา การส่งเสริมการขาย การสร้างความสัมพันธ์กับลูกค้า
รวมถึงการกำหนดราคาที่ต้องเป็นไปตามนโยบายและแผนการตลาดที่กำหนดไว้ในแต่ละปี
ในการดำเนินงานด้านการตลาด และการจัดจำหน่าย

กิจกรรมทางการตลาด

โดยในปีที่ผ่านมา บริษัทได้จัดกิจกรรมทางการตลาด เพื่อสื่อสารกับกลุ่มลูกค้าเป้าหมายดังต่อไปนี้

1.  สื่อสารภาพลักษณ์ความเป็นผู้เชี่ยวชาญในด้านผลิตภัณฑ์สำหรับแม่และเด็ก
    ผ่านการแนะนำผลิตภัณฑ์ตามช่วงเวลาสำคัญของแม่และเด็ก (4 Stages of Development)
    ดังนี้

Happiness - เตรียมพร้อมเพื่อเป็นคุณแม่มือใหม่

ช่วงเวลาแห่งความสุขของการมีลูกน้อยอยู่ในท้องของคุณแม่ตั้งครรภ์ ผลิตภัณฑ์ในกลุ่มนี้เช่น
ครีมทาท้องลาย

Experience Together – สัมผัสรักจากแม่สู่ลูก

ช่วงประสบการณ์อันมีค่าของคุณแม่กับการให้นมลูกด้วยตัวเอง ผลิตภัณฑ์ในกลุ่มนี้เช่น ขวดนม จุกนม
เครื่องปั๊มนม อุปกรณ์สนับสนุนการเลี้ยงลูกด้วยนมแม่ และ อุปกรณ์ทำความสะอาดขวดนม

Bonding - สายใยแห่งรักจากเบบี้สู่วัยเตาะแตะ

ช่วงเวลาแห่งการเลี้ยงดูลูกน้อยด้วยรักและผูกพันจากแม่ ผลิตภัณฑ์ในกลุ่มนี้เช่น
ผ้าเช็ดทำความสะอาดผิวเบบี้ไวพส์ ผลิตภัณฑ์ในกลุ่มทำความสะอาดและดูแลผิวลูกน้อย
(Toiletries) เป็นต้น

Discovery – เรียนรู้โลกกว้าง

ช่วงเวลาแห่งการเรียนรู้ของลูกน้อยเพื่อพัฒนาการที่สมวัย ผลิตภัณฑ์ในกลุ่มนี้ เช่น ถ้วยหัดดื่ม
แปรงสีฟัน ยาสีฟัน จุกนมหลอก เป็นต้น

โดยในไตรมาสที่ 1 ได้สื่อสาร 4 ขั้นตอนพัฒนาการ และ 4 กลุ่มผลิตภัณฑ์ผ่านสื่อต่างๆ อาทิเช่น
สื่อรายการโทรทัศน์ สื่อออนไลน์ต่างๆ เข่น เวปไซต์ พีเจ้น ลิตเติ้ล โมเม้นท์ คลับ

2.  บริษัทได้ออกผลิตภัณฑ์ใหม่ จุกเสมือนนมมารดารุ่นพลัส
    นวัตกรรมใหม่ล่าสุดจากญี่ปุ่นที่ออกแบบเพื่อตอบสนองลักษณะการดูดนมตามธรรมชาติของทารกเสมือนการดูดนมจากอกมารดา
    จุกนมสามารถสลับใช้กับการให้นมจากอกมารดาได้อย่างราบรื่น
    ทำให้คุณแม่สามารถให้นมแม่ได้อย่างต่อเนื่องยาวนาน
    ซึ่งตรงกับกระแสการเลี้ยงลูกด้วยนมแม่ที่กำลังได้รับความสนับสนุนจากทุกๆฝ่าย
    ประกอบด้วยเป็นจุกนมที่ผลิตจากซิลิคอนคุณภาพสูง
    ทำให้ได้รับการตอบรับจากคุณแม่ทั่วประเทศเป็นอย่างดี

  []

3.  ในไตรมาสที่ 2 บริษัทได้จัดกิจกรรม CSR เพื่อตอบแทนสังคม “Experience Together
    ให้น้องกลับมายิ้ม”ร่วมกับโรงพยาบลรามาธิบดี
    เป็นกิจกรรมที่จัดขึ้นเพื่อนำรายได้สมทบทุนค่าใช้จ่ายจำนวน 400,000 บาท
    เพื่อใช้ในการผ่าตัดเด็กปากแหว่งเพดานโหว่กว่า40 คน
    โดยทำการโปรโมทกิจกรรมผ่านร้านนายอินทร์ 150 สาขา หนังสือ Real Parenting
    และหนังสือในเครืออมรินทร์
    กิจกรรมนี้ได้รับการตอบรับจากทุกฝ่ายเป็นอย่างดีและสร้างภาพลักษณ์ที่ดีต่อตราสินค้าพีเจ้นและต่อบริษัทฯ

  []

4.  กิจกรรม CRM (Customer Relationship Management)
    เป็นอีกหนึ่งกลุยุทธ์ที่บริษัทฯให้ความสำคัญ โดยมีการจัดกิจกรรมต่างๆ ภายใต้ Pigeon
    Little Moments Club (พีเจ้น ลิตเติ้ล โมเม้นท์ คลับ)
    เพื่อสร้างความผูกพันและความจงรักภักดีต่อตราสินค้าพีเจ้นอย่างต่อเนื่อง
    โดยมีการจัดการอบรมเชิงปฏิบัติการ (Workshop) ให้กับคุณแม่สมาชิกตลอดทั้งปี
    และกิจกรรมโครงการประกวดภาพถ่าย “Pigeon Little Moments Club” (พีเจ้น
    ลิตเติ้ล โมเม้นส์ คลับ) ภายใต้คอนเซปต์ “Moment of Memories”
    ซึ่งเป็นกิจกรรมการถ่ายภาพครอบครัวพีเจ้น สุดแสนประทับใจที่แสดงถึงความรัก ความห่วงใย
    เป็นการเปิดโอกาสให้คุณพ่อคุณแม่ยุคใหม่ร่วมแบ่งปันช่วงเวลาดีๆของลูก
    โดยกิจกรรมนี้ทำให้สามารถขยายฐานสมาชิก และ Fanpage ได้เป็นจำนวนมาก

[]

[]

2) กลุ่มผลิตภัณฑ์อื่นๆ

ด้วยความเชี่ยวชาญในด้านการทำการตลาด และการมีเครือข่ายช่องทางการจัดจำหน่ายที่มีศักยภาพ
บริษัทได้รับความไว้วางใจในการเป็นตัวแทนการจัดจำหน่าย ผลิตภัณฑ์ ภายใต้ตราสินค้าอื่นๆ
โดยแต่ละตราสินค้าจำหน่ายผลิตภัณฑ์และมีกลุ่มลูกค้าเป้าหมายดังต่อไปนี้

+--------+-------------+---------------------+------------------------+
| ต      | หมวดผลิตภัณฑ์  | วัตถุประสงค์การใช้งาน   | กลุ่มลูกค้าเป้าหมาย         |
| ราสินค้า |             |                     |                        |
+========+=============+=====================+========================+
| BR     | แป้งฝุ่น       | แป้งหอม แป้งหอมเย็น    | กลุ่มผู้หญิงอายุตั้งแต่ 18      |
|        |             |                     | ปีขึ้นไป                  |
+--------+-------------+---------------------+------------------------+
| 4CARE  | กะทิ         | สำหรับปรุงอาหาร       | กลุ่มผู้บริโภคที่ใส่ใจในสุขภาพ  |
|        | และครื่องดื่ม   | เพื่อสุขภาพ            |                        |
+--------+-------------+---------------------+------------------------+
| บาลานซ์ | เครื่อ        | เครื่องดื่มน้ำนมข้าว      | กลุ่มผู้บริโภคที่ใส่ใจในสุขภาพ  |
|        | งดื่มเพื่อสุขภาพ | organic,            |                        |
|        |             |                     |                        |
|        |             | น้ำข้าวกล้อง           |                        |
+--------+-------------+---------------------+------------------------+
| รีไว    | ถุงลอกเท้า    | ผลัดเซลล์ผิวเท้า        | กลุ่มผู้หญิงอายุตั้งแต่ 18      |
| เวิลแคร์ |             |                     | ปีขึ้นไป                  |
+--------+-------------+---------------------+------------------------+
| จอร์แดน | แปรงสีฟัน     | ทำค                 | กลุ่มผู้บริโภคอายุตั้งแต่ 18-35 |
|        | ไหมขัดฟัน     | วามสะอาดช่องปากและฟัน | ปี                      |
+--------+-------------+---------------------+------------------------+
| เ      | มีดอุตสาหกรรม | สินค้าที่มีความคงทน      | กลุ่มผู้ใช้งานหนัก (Hard     |
| กอร์ลาจ |             | และใช้งานได          | user)                  |
|        |             | ้หลากหลายในอุตสาหกรรม | และกลุ่มผู้ใช้งานเป็นอาชีพ    |
|        |             |                     | (Professional Chef)    |
+--------+-------------+---------------------+------------------------+

กลยุทธ์การแข่งขัน

บริษัทฯ ทำหน้าที่ในการกระจายสินค้าให้กับเจ้าของตราสินค้า
จึงมุ่งเน้นการกระจายสินค้าผ่านช่องทางจัดจำหน่ายให้ครอบคลุมมากที่สุด
เพื่อให้สินค้าไปสู่ผู้บริโภคได้อย่างกว้างขวาง
เข้าถึงผู้บริโภคให้เกิดการรับรู้และการใช้สินค้าได้อย่างทั่วถึง
ด้านการตลาดมีการวางแผนงานร่วมกับบริษัทเจ้าของตราสินค้าและติดตามประเมินผลงานร่วมกันอย่างใกล้ชิดเพื่อให้บรรลุเป้าหมายการเติบโตของแต่ละผลิตภัณฑ์ตามที่ได้กำหนดแผนงานร่วมกัน

กลุ่มธุรกิจการรับจ้างผลิตสินค้า (OEM)

บริษัทฯ ได้เป็นตัวแทนจำหน่ายสินค้าของ YMP แต่เพียงผู้เดียวในประเทศไทย
ผลิตภัณฑ์ในกลุ่มนี้เป็นกลุ่มผลิตภัณฑ์พลาสติกและบรรจุภัณฑ์
โดยกลุ่มลูกค้าจะเป็นโรงงานอุตสาหกรรมเป็นหลัก
ซื้อผลิตภัณฑ์พลาสติกและบรรจุภัณฑ์เพื่อประกอบหรือนำไปบรรจุเพื่อจำหน่ายต่อไป
สินค้าส่วนใหญ่จะเป็นจำพวกหัวฉีดน้ำ หัวปั๊ม ขวดบรรจุของเหลว หลอดบรรจุของเหลว (Tube)
เป็นต้น ในปี 2555 บริษัทฯ ได้มีการเพิ่มลูกค้ารายใหม่
และหาโอกาสในการเติบโตของธุรกิจทั้งในด้านการเพิ่มสินค้าในลูกค้าเดิม
และการหาโอกาสในลูกค้ารายใหม่ ทำให้บริษัทมียอดขายที่เพิ่มสูงขึ้น
และยังคงมุ่งเน้นในการเติบโตของรายได้และผลกำไรในกลุ่มธุรกิจรับจ้างผลิตสินค้าต่อไป

ธุรกิจกิจการร่วมค้า

ลักษณะผลิตภัณฑ์หรือบริการ

บริษัท โยชิโน มุ่งพัฒนา (ประเทศไทย) จำกัด หรือ YMP

เป็นบริษัทร่วมทุนระหว่าง 3 บริษัท ได้แก่ บริษัทฯ โยชิโน ญี่ปุ่น และ บริษัท โนมูระ จิมูโช
(ประเทศญี่ปุ่น) ประกอบธุรกิจผลิตสินค้าประเภทบรรจุภัณฑ์พลาสติก ชิ้นส่วน
ส่วนประกอบและอะไหล่ที่เป็นพลาสติก เพื่อจำหน่ายทั้งภายในและต่างประเทศ เช่น หัวฉีดน้ำ หัวปั๊ม
ขวดบรรจุน้ำ เป็นต้น YMP มีเครื่องจักรอุปกรณ์ที่มีเทคโนโลยีการผลิตชั้นสูง
มีทีมงานประกอบด้วยฝ่ายผลิต ฝ่ายประกอบ ฝ่ายตรวจสอบควบคุมคุณภาพ ฝ่ายจัดส่ง
และฝ่ายบริการลูกค้าในระดับมืออาชีพ เพื่อตอบสนองความต้องการของลูกค้าตามมาตรฐานสากลโลก
ทั้งนี้บริษัทฯ เป็นตัวแทนการจัดจำหน่ายผลิตภัณฑ์ของ YMP แต่เพียงผู้เดียวในประเทศไทย
และเป็นผู้จัดหาวัตถุดิบที่ใช้ในการผลิตเฉพาะวัตถุดิบจากแหล่งในประเทศไทยเท่านั้นให้แก่ YMP

บริษัท พีเจ้น อินดัสทรีส์ (ประเทศไทย) จำกัด หรือ PIT

เป็นบริษัทร่วมทุนระหว่างบริษัทฯ และ พีเจ้น คอร์ป จากประเทศญี่ปุ่น ผลิตภัณฑ์หลักที่ PIT
ผลิตแบ่งได้ 2 ประเภท ได้แก่

-   ผ้าเช็ดทำความสะอาดผิว เป็นผ้าใช้ทำความสะอาดผิวบนใบหน้า
    แขนและส่วนต่างๆของร่างกายทารก และผู้ใหญ่ เนื้อผ้ามีความหนา
    และนุ่มพิเศษเช็ดได้บ่อยเท่าที่ต้องการ ผ้าเช็ดทำความสะอาดปราศจากแอลกอฮอล์และน้ำหอม
    นอกจากนี้ยังมีแบบผ้าทากันยุง บรรจุในห่อกะทัดรัดสะดวกสำหรับพกพา

-   แผ่นซับน้ำนม (แบบกระชับ) เพื่อซึมซับน้ำนม ให้ความกระชับขณะสวมใส่ในทุกอิริยาบถ
    และยังป้องกันน้ำนมซึมไหลออกทางด้านข้างมีเทปกาว 2 จุดป้องกันการหลุดลื่นขณะสวมใส่
    ผลิตจากวัตถุดิบที่ได้รับการวิจัยและค้นคว้าจาก พีเจ้น คอร์ปอเรชั่น ประเทศญี่ปุ่น

PIT เป็นฐานผลิตผ้าเช็ดทำความสะอาดผิวและแผ่นซับน้ำนมมารดา
โดยได้รับอนุญาตอย่างเป็นทางการจากพีเจ้น คอร์ป ประเทศญี่ปุ่น ทั้งนี้บริษัทฯ
เป็นตัวแทนจำหน่ายผลิตภัณฑ์ของ PIT แต่เพียงผู้เดียวในประเทศไทย

บริษัท ไทยพีเจ้น จำกัด หรือ TP

TP ประกอบธุรกิจโรงงานผลิต จุกนมซิลิโคน ขวดนม ผลิตภัณฑ์พลาสติกสำหรับเด็ก ภายใต้ตราสินค้า
“PIGEON” โดยได้รับอนุญาตจากพีเจ้นคอร์ป ประเทศญี่ปุ่น ให้เป็นผู้ผลิตขวดนม จุกนม
และผลิตภัณฑ์พลาสติกของ
พีเจ้นอย่างเป็นทางการ จุกนมซิลิโคนที่ TP ผลิตและจำหน่ายมีหลายแบบและหลายขนาดตามที่พีเจ้น
คอร์ปกำหนด อาทิเช่น จุกนม ซิลิโคนคลาสสิค จุกนมซิลิโคนแบบ Dome
จุกนมเสมือนการให้นมมารดา และจุกนมเสมือนการให้นมมารดามินิ 

สำหรับขวดนมเป็นพลาสติกประเภท Poly Carbonate (ส่งออกเฉพาะประเทศอินเดีย
สิ้นสุดภายในปี พ.ศ.2556), Poly Propylene และ PPSU ( Polyphenyl Sulfone Resin
) โดยสามารถผลิตขวดนมได้ครบทุกขนาด
ซึ่งวัตถุดิบถูกกำหนดและนำเข้ามาจากต่างประเทศโดยตรงด้วยคุณภาพระดับ FOOD GRADE
ซึ่งมีความปลอดภัย ไร้สารพิษที่เป็นอันตรายต่อเด็กทารก
มีกระบวนการผลิตที่สะอาดได้มาตรฐานด้วยเครื่องจักรอันทันสมัยจากต่างประเทศ
และพนักงานผู้เชี่ยวชาญในแต่ละกระบวนการ
ซึ่งการผลิตทุกขั้นตอนจะมีการป้องกันฝุ่นละอองและตรวจสอบคัดเลือกผลิตภัณฑ์ที่มีคุณภาพไร้รอยตำหนิ
และตรวจสอบขนาด ปริมาตร ความคงทนแข็งแรง ด้วยกระบวนการตรวจสอบที่ได้ตามมาตรฐาน
Pigeon Quality Standard ที่ละเอียดทุกขั้นตอน ทั้งนี้เพื่อให้ผลิตภัณฑ์ทุกชิ้นที่ผลิตออกไปมีคุณภาพ
ปลอดภัย และดีที่สุด

จุกนมพีเจ้นได้รับการรับรองมาตรฐาน มอก.ในประเทศไทย และได้รับมาตรฐาน JIS (Japan
Industrial Standard) ซึ่งเป็นมาตรฐานหลักที่ทางญี่ปุ่นใช้ในการตรวจสอบมาตรฐานของขวดนม
และจุกนม รวมถึงสินค้าอื่น ๆ

ในปัจจุบันมาตรฐาน JIS นี้ ทางรัฐบาลญี่ปุ่นได้ร่วมกำหนดกับพีเจ้น คอร์ป ซึ่งถือได้ว่าเป็น
ผู้บุกเบิกผลิตภัณฑ์กลุ่มนี้เป็นรายแรกในญี่ปุ่น ด้วยกระบวนการผลิตและการจัดการที่ได้มาตรฐาน TP
จึงได้รับใบรับรองดังนี้

- ISO 14001:1996 ใบรับรองระบบการบริหารงานคุณภาพมาตรฐานจาก Masci ในปี 2551

- ISO 9001:2000 ใบรับรองระบบการบริหารงานคุณภาพมาตรฐานสากลจาก Masci ในปี 2551

- GMP (Good Manufacturing Practices) จาก Masci ในปี 2553

- TIS 969-2533 มาตรฐานอุตสาหกรรมไทยสำหรับจุกนมซิลิโคน

- TIS 18001/BS OHSAS ระบบการจัดการด้านความปลอดภัยและอาชีวอนามัย ในปี 2555
และอยู่ระหว่างการได้รับการรับรอง TLS 8001 – 2010 มาตรฐานแรงงานไทย
ซึ่งคาดว่าจะได้รับภายในปี 2556

TP ได้รับบัตรส่งเสริมการลงทุนจากคณะกรรมการส่งเสริมการลงทุนเมื่อวันที่ 14 ธันวาคม 2542
โดยได้รับอนุญาตให้ถือกรรมสิทธิ์ในที่ดินและอื่นๆ

ภาวะอุตสาหกรรม

เนื่องจาก TP เป็นโรงงานผลิตสินค้าพีเจ้นเพียงตราสินค้าเดียว
วัตถุประสงค์ในการก่อตั้งเพื่อเป็นฐานผลิตขวดนมและจุกนมของพีเจ้น คอร์ป ดังนั้นสินค้าที่ TP
ผลิตได้ทั้งหมดจะจำหน่ายให้แก่พีเจ้น คอร์ป และบริษัทในกลุ่มของพีเจ้น คอร์ป รวมถึงบริษัทฯ
(เฉพาะที่จำหน่ายในไทย) เท่านั้น ดังนั้นในการดำเนินธุรกิจของ TP จึงขึ้นอยู่กับนโยบายของพีเจ้น
คอร์ปเป็นสำคัญ ที่ผ่านมามูลค่าการส่งออกของ TP
มีการเติบโตขึ้นทุกปีทำให้เชื่อได้ว่าอุตสาหกรรมขวดนมและจุกนมยังคงมีการขยายตัวอย่างต่อเนื่อง
เนื่องจากมีการออกผลิตภัณฑ์ใหม่ ๆ และมีการส่งเสริมการขายอย่างต่อเนื่อง

กลยุทธ์การแข่งขัน

TP จะเน้นการผลิตสินค้าที่มีคุณภาพโดย TP ให้ความสำคัญกับคุณภาพของผลิตภัณฑ์อย่างยิ่ง
โดยมีการทดสอบคุณภาพของผลิตภัณฑ์ตามมาตรฐานของ JIS ซึ่งเป็นมาตรฐานของญี่ปุ่น
ร่วมกับมาตรฐานของ สมอ (สำนักงานมาตรฐานอุตสาหกรรมไทย)
นอกจากนี้ยังปรับปรุงและพัฒนาผลิตภัณฑ์ให้มีความทันสมัย ปลอดภัย
และหลากหลายเพื่อตอบสนองความต้องการของผู้บริโภค
รวมถึงมีการกำหนดนโยบายการผลิตสินค้าโดยจะขึ้นอยู่กับการคาดการณ์ความต้องการของผู้บริโภคที่มีต่อผลิตภัณฑ์ในแต่ละกลุ่มโดยอาศัยข้อมูลจากฝ่ายขายและแผนการพัฒนาผลิตภัณฑ์ชนิดใหม่หรือการปรับปรุงลักษณะการใช้งานของผลิตภัณฑ์ที่มีอยู่แล้วให้มีประสิทธิภาพมากยิ่งขึ้นโดยเน้นด้านคุณภาพ
ความสะดวก และความปลอดภัยเป็นหลัก

การจำหน่ายและช่องทางการจำหน่าย

สินค้าทั้งหมดที่ TP ผลิตเพื่อจำหน่ายในประเทศจะจำหน่ายผ่านบริษัทฯ
ซึ่งเป็นผู้จัดจำหน่ายและทำการตลาดทั้งหมดให้แก่ผลิตภัณฑ์ของพีเจ้น สำหรับตลาดส่งออก TP
จะเป็นผู้ส่งออกสินค้าเองโดยส่งออกไปยังพีเจ้น คอร์ป
และตัวแทนจำหน่ายอย่างเป็นทางการของพีเจ้น คอร์ป ได้แก่ ประเทศสิงคโปร์ เป็นต้น

กระบวนการลอจิสติกส์

บริษัทฯ ได้ให้ความสำคัญกับกระบวนการลอจิสติกส์
จึงได้มอบหมายให้บริษัทดีเอชแอลซึ่งเป็นผู้นำระดับโลกในเรื่องลอจิสติกส์ทำการดูแลคลังสินค้าและการจัดส่งผลิตภัณฑ์ทั้งหมดที่จัดจำหน่ายภายใต้บริษัทมุ่งพัฒนา
โดยมีการ กำหนดนโยบายร่วมกับทางดีเอชแอลอย่างใกล้ชิดในการควบคุมการทำงานด้านลอจิสติกส์
ตั้งแต่กระบวนการรับสินค้าจากคู่ค้า การเบิกสินค้าเพื่อจัดส่ง ไปจนถึงการจัดส่งสินค้าให้ลูกค้า
เพื่อมุ่งเน้นให้มีการดูแลด้านคุณภาพของสินค้าเป็นอย่างดี และส่งถึงลูกค้าได้ตรงตามกำหนด
จึงจำเป็นต้องจัดระบบการเก็บสินค้า และควบคุมสินค้าเข้าออกอย่างรัดกุม
รวมถึงมีการตรวจสอบคุณภาพสินค้าให้เป็นไปตามมาตรฐานสากล

ด้านการจัดส่งสินค้า บริษัทฯ
ได้มีพันธมิตรด้านการขนส่งสินค้าที่มีเครือข่ายในการจัดส่งสินค้าได้กว้างขวาง
และมีประสิทธิภาพในการจัดส่งสินค้าไปยังร้านค้าต่างๆ ทั่วประเทศ

กิจกรรมด้าน CSR

บริษัทฯ สานต่อกลยุทธ์แบบซีเอสอาร์หรือการทำธุรกิจแบบมีส่วนร่วมรับผิดชอบต่อสังคม
และสิ่งแวดล้อมอย่างต่อเนื่อง พร้อมรุกโครงการเพื่อเด็กด้อยโอกาส
จึงได้ร่วมกับโรงพยาบาลรามาธิบดี และนิตยสารเรียลพาเรนติ้ง จัดโครงการ “พีเจ้น
Experience Together” ให้น้องกลับมายิ้ม ภายใต้แนวคิด “เพราะคุณคือ
ส่วนหนึ่งที่สามารถสร้างรอยยิ้มให้กับใครบางคน” ส่งเสริมให้เด็กปากแหว่งเพดานโหว่ที่ด้อยโอกาส
มีคุณภาพชีวิตที่ดีขึ้น พร้อมกลับมามีรอยยิ้มที่สดใสเหมือนเด็กปกติ

เด็กปากแหว่งเพดานโหว่
เป็นเด็กด้อยโอกาสที่เกิดจากความผิดปกติของร่างกายที่สำคัญมักเกิดกับเด็กในชนบทหรือเด็กที่ห่างไกลความเจริญ
ส่งผลให้น้องๆ มีคุณภาพชีวิตด้อยลงทั้งด้านร่างกายและจิตใจ แม้การผ่าตัดจะสามารถรักษาให้หาย
หรือดูใกล้เคียงกับเด็กปกติ แต่ด้วยอุปสรรคด้านทุนทรัพย์ ระยะทาง หรือปัญหาอื่นๆ
ทำให้พลาดโอกาสเข้ารับการผ่าตัด

ผลของโครงการในครั้งนี้บริษัทฯ สามารถรวบรวมยอดบริจาคมอบให้โรงพยาบาลรามาธิบดี
เพื่อเป็นค่าใช้จ่ายการผ่าตัด โดยรวมมูลค่าประมาณ 400,000 บาท
โดยนิตยสารเรียลพาเรนติ้งร่วมสมทบทุน 100,000 บาท พีเจ้นร่วมสมทบทุน 300,000 บาท
และยังได้ร่วมบริจาคขวดนมเพื่อเด็กปากแหว่งเพดานโหว่เจ้าแรกและเจ้าเดียวอีกด้วย

นอกจากนี้ ยังมีกิจกรรมอื่นๆ อาทิ การมอบผลิตภัณฑ์แปรงสีฟันจอร์แดนให้กับน้องๆ นักเรียน
ที่โรงเรียน เทพศิรินทร์ นนทบุรี เพื่อช่วยสนับสนุนให้เด็กๆ ได้มีสุขภาพในช่องปากที่ดี
และการมอบชุดของขวัญสำหรับคุณแม่มือใหม่ โดยมีผลิตภัณฑ์ อาทิ แผ่นซับน้ำนม
ผ้าเช็ดทำความสะอาดเบบี้ไวพส์ ผลิตภัณฑ์ล้างทำความสะอาดขวดนมและผักผลไม้ ฯลฯ
พร้อมคู่มือคุณแม่ เพื่อสนับสนุนให้คุณแม่เลี้ยงลูกด้วยน้ำนมแม่ ที่โรงพยาบาลศิริราช เป็นต้น

บริษัทฯเชื่อว่าความสำเร็จของธุรกิจย่อมมาคู่กับความรับผิดชอบต่อสังคมเสมอ
เพราะธุรกิจจะดีไม่ได้หากสังคมไม่มีความสุขและด้อยคุณภาพชีวิต

[]

  []